O esporte ye una actividat fesica en que se siguen un conchunto de regles u de costumbres, y que se fa a ormino con un afán competitivo. En cheneral, o termin fa referencia a actividatz an que a capacidat fesica d'o esportista determina de traza unica u prencipal o resultau (ganar u perder). Manimenos, tamién se fa servir ta referir-se a actividatz an que atras capacidatz externas como a calidat de l'equipamiento u l'agudeza mental, no ligatas dreitament a o fesico d'o esportista, son factors decisivos. Ixe ye o caso, por eixemplo, d'os esportes mentals u os esportes de motor. Os esportes son una entretenedera ta qui los practica y tamién ta qui los veye, u puedes estar un treballo ta vivir d'ixo (esporte profesional), como ye o caso d'os futbolers profesionals. Tamién pueden se pueden destinguir os esportes individuals y os esportes d'equipe.